text: EM-håndbold rykker og forkorter nyhederne fra TV SYD
  14 juni 2017 kl. 14.21
  På grund af de danske håndboldherrers EM-kvalifikationskamp i Holland bliver 19.30-nyhederne både kortere og sendt tidligere.
  Der er kampstart klokken 19.30 i Amsterdam – netop på det tidspunkt, hvor TV SYDs nyheder plejer at rulle over skærmen.
  Derfor bliver onsdagens nyhedsudsendelse allerede sendt klokken 19.11 på TV 2, mens den fastholder sin normale sendetid klokken 19.30 på TV SYD+. Begge udsendelser er kun ni minutter lange – i modsætningen til de normale 27 minutter.
  Nyhedsudsendelserne klokken 17.15, 18.20 og 22.25 har både normal sendetid og varighed.
  